MINISTERUL MEDIULUI
AUTORITATEA DE MANAGEMENT PENTRU PROGRAMUL OPERAŢIONAL SECTORIAL “MEDIU”
GHIDUL SOLICITANTULUI

Axa Prioritară 2 - POS Mediu

“Dezvoltarea sistemelor de management integrat al deşeurilor şi reabilitarea siturilor contaminate istoric” 

Domeniul Major de Intervenţie 2
“ Reabilitarea zonelor poluate istoric”
2009
Acest ghid reprezintă un îndrumar privind strategia de finanţare a proiectelor în cadrul Axei Prioritare 2 – „Dezvoltarea sistemelor de management integrat al deşeurilor şi reabilitarea siturilor contaminate istoric“, domeniul major de intervenţie “Reabilitarea zonelor poluate istoric” – în cadrul Programului Operaţional Sectorial Mediu. 

Cuprins: 

Introducere

Definiţii şi abrevieri

I. Informaţii generale


I. 1 Programul Operaţional Sectorial de Mediu 2007 – 2013

I. 2 Descrierea Axei Prioritare 2, Domeniul Major de Intervenţie  – “Reabilitarea siturilor contaminate istoric” 



I. 2.1 Cadrul general 



I. 2.2 Alocarea financiară



I. 2.3 Cadrul legislativ

II. Reguli privind pregătirea şi evaluarea proiectelor


II. 1. Reguli privind pregătirea proiectelor 


II. 2. Reguli privind evaluarea proiectelor 


II.2.1 Reguli de eligibilitate a cheltuielilor

II.3 Instrucţiuni de completare şi depunere a cererii de finanţare


II.3.1 Completarea cererii de finanţare


II.3.2 Depunerea cererii de finanţare

III. Procedura de evaluare a cererilor de finanţare


III.1 Verificarea administrativă a cererilor de finantare 


III.2 Verificarea eligibilităţii cererilor de finanţare


III.3 Evaluarea proiectelor

IV. Informaţii privind finanţarea şi implementarea proiectelor

ANEXE

Anexa 1. Formularul Cererii de finanţare 

Anexa 2  Fişa de control a Cererii de finanţare (pentru solicitant)

Anexa 3  Lista cheltuielilor eligibile aferente axei prioritare 2

Anexa 4. Declaraţii 

Introducere

Prezentul ghid a fost elaborat de Autoritatea de Management pentru POS Mediu pentru a veni în sprijinul solicitanţilor care doresc să obţină finanţare pentru proiecte de reabilitare a siturilor contaminate.

Ghidul furnizează informaţii utile cu privire la eligibilitatea solicitanţilor, a proiectelor, precum şi cu privire la procedura de selecţie şi aprobare a proiectelor. Ghidul a fost elaborat în corelare cu prevederile Programului Operaţional Sectorial Mediu 2007 – 2013 şi cu normele legislaţiei comunitare şi naţionale privind asistenţa nerambursabilă acordată României de către Uniunea Europeană prin instrumentele structurale. 

Capitolul I al acestui ghid “Informaţii generale” cuprinde aspecte relevante cu privire la POS Mediu şi Axa prioritară 2 – “ Dezvoltarea sistemelor de management integrat al deşeurilor şi reabilitarea siturilor contaminate istoric”. Subliniem că prezentul document face referire numai la cel de-al doilea domeniu major de intervenţie al acestei axe, şi anume “Reabilitarea zonelor poluate istoric”.

Textul integral al POS Mediu poate fi consultat la adresa http://www.mmediu.ro/integrare/comp1/POSmediu/POS_Oficial_romana.pdf. 

Condiţiile de accesare a finanţării sunt prezentate  în capitolul  II “ Reguli privind pregătirea şi evaluarea proiectelor”, iar procesul de evaluare este descris în capitolul III “Procedura de evaluare a cererilor de finanţare”. Capitolul IV „Informaţii privind finanţarea şi implementarea proiectelor” detaliază aspectele privind finanţarea şi implementarea proiectelor.

Ghidul mai conţine în anexă documentele care trebuie anexate cererii de finanţare în vederea evaluării proiectului.
Definiţii şi abrevieri

DEFINIŢII

	Acquis comunitar – întreaga legislaţie primară şi derivată, precum şi ansamblul politicilor şi instituţiilor create pentru a asigura aplicarea, respectarea şi dezvoltarea corespunzătoare şi continuă a acestei legislaţii

	Autoritatea de Audit – organism independent pe lânga Curtea de Conturi. înfiinţat prin Legea nr. 200/2005 privind aprobarea OUG nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi, care realizeză auditul de sistem, verificări pe bază de eşantion pentru FC, FEDR şi FSE şi declaraţii la finalizarea proiectelor

	Autoritatea pentru Coordonarea Instrumentelor Structurale - este instituţia căreia îi este încredinţată coordonarea managementului si implementării Instrumentelor Structurale în România, asumându-si responsabilităţile atribuite „Autorităţii de Management pentru Cadrul de Sprijin Comunitar ” conform Hotărârii de Guvern HG 128/2006, de modificare a HG 497/2004. ACIS este o instituţie în cadrul Ministerului Finanţelor Publice. Sarcinile sale sunt de a sprijini programarea, dezvoltarea si implementarea Programelor Operaţionale din cadrul CSNR pentru a asigura coordonarea si coerenţa în cadrul programelor si în legătură cu Programul de Dezvoltare Rurală si cu Programul Operaţional pentru Piscicultură

	Autoritate de Management – structura din cadrul unei autorităţi publice centrale responsabilă pentru gestionarea unui program operaţional. Ministerul Mediului este Autoritate de Management pentru Programul Operaţional Sectorial de Mediu, conform prevederilor HG nr. 497/2004 cu modificările şi completările ulterioare şi ale HG 368/2007 privind organizarea şi funcţionarea Ministerului Mediului

	Autoritatea de Certificare şi Plată – Structură organizatorică în cadrul Ministerului Finanţelor Publice, responsabilă de certificarea sumelor cuprinse în declaraţiile de cheltuieli transmise la Comisia Europeană şi pentru primirea fondurilor transferate României din Fondul european de dezvoltare regională, Fondul social european şi Fondul de coeziune şi asigurarea transferului acestora către beneficiari, precum şi a sumelor de prefinanţare şi cofinanţare aferente acestora din fonduri alocate de la bugetul de stat (vezi O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă)

	Aviz Natura 2000 - actul administrativ emis de autoritatea competentă pentru protecţia mediului, care conţine concluziile evaluării adecvate şi prin care se stabilesc condiţiile de realizare a planului sau proiectului din punctul de vedere al impactului asupra ariilor naturale protejate de interes comunitar, incluse sau care urmează să fie incluse în reţeaua ecologică Natura 2000

	Axă prioritară – reprezintă o prioritate strategică dintr-un program operaţional; cuprinde un grup de operaţiuni legate între ele şi având obiective specifice măsurabile. (vezi Regulamentul Consiliului nr. 1083 din 2006)

	Beneficiar – entitatea (organismul, autoritatea, instituţia) care iniţiază şi implementează proiectele aprobate spre finanţare în cadrul POS Mediu. (vezi O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă)

	Cadrul Strategic Naţional de Referinţă - Documentul aprobat de Comisia Europeană, negociat în prealabil cu România, ca stat membru, în urma evaluării Planului naţional de dezvoltare. CNSR conţine contribuţia din instrumentele structurale şi celelalte resurse financiare pentru realizarea priorităţilor şi măsurilor conţinute în Planul Naţional de Dezvoltare. Prevederile acestui document se implementează prin intermediul programelor operaţionale (Hotărârea de Guvern nr. 497 din 2004 cu modificările şi completările ulterioare)

	Cerere de finanţare - Formularul completat de către Solicitant, în vederea obţinerii finanţării prin Programul Operaţional Sectorial Mediu

	Cheltuieli eligibile – Cheltuieli realizate de către un Beneficiar, aferente proiectelor finanţate în cadrul programelor operaţionale, care pot fi finanţate atât din instrumente structurale, cât şi din bugetul de stat şi/sau contribuţia proprie a Beneficiarului 

	Contract de finanţare - Actul juridic cu titlu oneros, încheiat între Autoritatea de Management şi Beneficiar, prin care se aprobă spre finanţare un proiect, în cadrul Programului Operaţional Sectorial de Mediu 2007-2013

	Contractor - Persoana fizică sau juridică, de drept public sau privat, cu care Beneficiarul a încheiat contractul de execuţie a unei lucrări, de furnizare a unor produse sau de prestare a unor servicii

	Evaluarea Impactului asupra Mediului - este o procedură prin care se evaluează potenţialele efecte negative pe care un proiect, public sau privat, un plan sau program le poate avea asupra mediului prin natura, dimensiunea sau localizarea lui

	Fondul de Coeziune – este instrumentul financiar destinat finanţării proiectelor privind protecţia mediului şi reţelelor europene de transport 

	Fonduri structurale – sunt instrumente financiare prin care Uniunea Europeană acţionează pentru eliminarea disparităţilor economice şi sociale între regiuni, în scopul realizării coeziunii economice şi sociale. Fondurile structurale sunt Fondul European pentru Dezvoltare Regională şi Fondul Social European

	Instrumente structurale – asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului social european şi Fondului de Coeziune

	Nomenclatorul  Unităţilor Statistice Teritoriale – clasează regiunile statelor membre în funcţie de o serie de variabile socio-economice

	Obiectivul convergenţă – obiectivul finanţat din instrumente structurale, cu scopul creşterii convergenţei statelor membre ale Uniunii Europene şi a regiunilor mai puţin dezvoltate

	Organism Intermediar – structura care îndeplineşte atribuţii delegate de către Autoritatea de management vizavi de relaţia cu beneficiarii. Pentru POS Mediu, Organismele Intermediare sunt organizate la nivelul celor 8 regiuni de dezvoltare stabilite, ca unităţi fără personalitate juridică, finanţate integral din bugetul de stat şi aflate în subordinea MM

	Pre-finanţare – sumele transferate din bugetul de stat sau din instrumente structurale către un beneficiar, cu excepţia celor din sectorul privat ori unei organizaţii neguvernamentale, pentru lichidarea angajamentelor de plată faţă de un contractor, în stadiul iniţial de implementare a proiectelor, în baza unui contract de finanţare încheiat între beneficiar şi Autoritatea de Management, în vederea asigurării derulării corespunzătoare a proiectelor

	Program Operaţional – document strategic de programare elaborat de Statul Membru şi aprobat de Comisia Europeană, prin care este stabilită o strategie de dezvoltare sectorială sau regională printr-un set de priorităţi coerente

	Reprezentantul legal al solicitantului - Persoana care are dreptul conform actelor de constituire să reprezinte organizaţia şi să semneze în numele acesteia

	Sistemul Unic de Management al Informaţiei - este un sistem informatic la scară naţională, care furnizează informaţii cu privire la progresul implementării, atât la nivel de proiect cât şi la nivel de program, pentru toate programele operaţionale

	Temele orizontale şi politicile europene - sunt priorităţi agreate la nivelul Statelor Membre ale Uniunii Europene,încorporate, sub diferite forme, în toate politicile Comunităţilor Europene. Acestea se referă la:

- Promovarea egalităţii de şanse şi nondiscriminării

- Dezvoltarea durabilă, protecţia şi îmbunătăţirea mediului înconjurător

- Tehnologia informaţiei

- Achiziţii publice


ABREVIERI

	AA
	Autoritatea de Audit

	ACIS
	Autoritatea pentru Coordonarea Instrumentelor Structurale

	ACP
	Autoritatea de Certificare şi Plată

	AM
	Autoritate de Management

	ANRMAP 
	Autoritatea Naţională pentru Reglementarea şi Monitorizarea Achiziţiilor Publice 

	ANRSC 
	Autoritatea Naţională de Reglementare pentru Serviciile Comunitare

	B
	Beneficiari

	CE
	Comisia Europeană

	CNSR
	Cadrul Naţional Strategic de Referinţă

	CSP
	Comitetul de Selecţie a Proiectelor

	DLAF
	Delegaţia OLAF în România

	DPE
	Direcţia Programare şi Evaluare

	EIM/EIA
	Evaluarea Impactului asupra Mediului

	FEDR
	Fond European de Dezvoltare Regională

	FC
	Fondul de Coeziune

	HG
	Hotărâre de Guvern

	IS
	Instrumente Structurale

	ISPA
	Instrument pentru Politicile Structurale de Pre-Aderare

	L
	Lege

	M
	Milion

	MFP
	Ministerul Finanţelor Publice

	MM
	Ministerul Mediului

	NUTS

	Nomenclatorul  Unităţilor Statistice Teritoriale

	OI
	Organism Intermediar

	OLAF
	Biroul European Anti-Fraudă

	OM
	Ordin de Ministru

	OUG
	Ordonanţa de Urgenţă a Guvernului

	PHARE
	Ajutor pentru reconstrucţia economică a Poloniei şi Ungariei

	PO
	Program Operaţional 

	POS Mediu
	Programul Operaţional Sectorial de Mediu 

	SMIS
	Sistem Unic de Management al Informaţiei

	SEP
	Serviciul Evaluare Proiecte

	TVA
	Taxa pe Valoare Adăugată

	UCVAP
	Unitatea pentru Coordonarea şi Verificarea Achiziţiilor Publice

	VNA 
	Valoarea Netă Actualizată

	UAT
	Unitate Administrativ Teritorială

	UE
	Uniunea Europeană

	UIP
	Unitatea de Implementare a Proiectului


I. Informatii generale

I.1 POS Mediu 


Programul Operaţional Sectorial (POS) Mediu reprezintă documentul de programare Fondurilor Structurale şi de Coeziune, care stabileşte strategia de alocare a fondurilor europene în vederea dezvoltării sectorului de mediu în România, în perioada 2007-2013. 


POS Mediu a fost elaborat de către Ministerul Mediului (MM), în calitate de Autoritate de Management pentru acest program şi în coordonarea Ministerului Finanţelor Publice, în calitatea sa de coordonator al procesului de pregătire a României pentru accesarea Fondurilor Structurale şi de Coeziune pentru perioada 2007-2013.


POS Mediu este unul dintre cele mai importante programe operaţionale din punct de vedere al alocării financiare şi reprezintă cea mai importantă sursă de finanţare pentru sectorul de mediu. Programul este finanţat din Fondul European de Dezvoltare Regională (FEDR) şi Fondul de Coeziune (FC) - cu o valoare de aproximativ 4,5 miliarde Euro, la care se adaugă cofinanţarea naţională de aproximativ 1 miliard Euro. 

Obiectivul global al POS Mediu vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului. 

Totodată se are în vedere reducerea decalajului existent între Uniunea Europeană şi România cu privire la infrastructura de mediu atât din punct de vedere cantitativ cât şi calitativ. Aceasta ar trebui să se concretizeze în servicii publice eficiente, cu luarea în considerare a principiului dezvoltării durabile şi a principiului “poluatorul plăteşte”.

Obiectivele specifice POS Mediu sunt:

1. Îmbunătăţirea calităţii şi a accesului la infrastructura de apă şi apă uzată, prin asigurarea serviciilor de alimentare cu apă şi canalizare în majoritatea zonelor urbane până în 2015 şi stabilirea structurilor regionale eficiente pentru managementul serviciilor de apă/apă uzată.

2. Dezvoltarea sistemelor durabile de management al deşeurilor prin îmbunătăţirea managementului deşeurilor şi reducerea numărului de zone poluate istoric în minimum 30 de judeţe până în 2015.

3. Reducerea impactului negativ asupra mediului şi diminuarea schimbărilor climatice cauzate de sistemele de încălzire urbană în cele mai poluate localităţi până în 2015.

4. Protecţia şi îmbunătăţirea biodiversităţii şi a patrimoniului natural prin sprijinirea managementului ariilor protejate, inclusiv prin implementarea reţelei Natura 2000.

5. Reducerea riscului de producere a dezastrelor naturale cu efect asupra populaţiei, prin implementarea măsurilor preventive în cele mai vulnerabile zone până în 2015.

Realizarea acestor obiective va fi asigurată prin orientarea fondurilor alocate spre următoarele Axe Prioritare:

1. Extinderea şi modernizarea infrastructurii de apă şi apă uzată ( Total aproximativ 3,3 miliarde Euro, din care grant UE 2,8 miliarde Euro)

2. Dezvoltarea sistemelor de management integrat al deşeurilor şi reabilitarea siturilor contaminate istoric (1,2 miliarde Euro, din care grant UE aproximativ un miliard Euro)

3. Reabilitarea centralelor municipale de termoficare în vederea reducerii poluării   (458 milioane Euro, din care grant UE 229 milioane Euro)

4. Implementarea sistemelor adecvate de management pentru protecţia naturii (215 milioane Euro, din care grant UE 172 milioane Euro)

5. Dezvoltarea infrastructurii de prevenire a riscurilor naturale în zonele cele mai expuse la risc (329 milioane Euro, din care grant UE 270 milioane Euro)

6. Asistenţa Tehnică (174 milioane Euro, din care grant UE 130 milioane Euro ).

Programul acoperă perioada 2007-2013, dar obiectivele sale urmăresc nevoile de dezvoltare ale României după anul 2013, prin punerea bazelor dezvoltării economice durabile. POS va contribui la îndeplinirea obligaţiilor pe care România le are în sectorul de mediu, oferind oportunităţi de investiţii în toate regiunile ţării.

Sistemul de implementare

Pentru derularea şi implementarea proiectelor finanţate prin POS Mediu, o serie de instituţii au responsabilităţi clar definite, după cum urmează:

	Autoritatea de Management (AM) pentru POS Mediu este Ministerul Mediului. AM este organizată la nivel de direcţie generală – Direcţia Generală pentru Managementul Instrumentelor Structurale - conform HG 368/2007. AM coordonează şi asigură managementul general al POS Mediu, elaborează proceduri de implementare, selectează proiectele, semnează contractele de finanţare, asigură măsuri de publicitate şi informare pentru program, raportează stadiul implementării programului la CE, etc. 

	Autoritatea pentru Coordonarea Instrumentelor Structurale (ACIS) este instituţia responsabilă de coordonarea managementului şi implementării Instrumentelor Structurale în România. ACIS îşi desfăşoară activitatea în cadrul Ministerului Finanţelor Publice. Responsabilităţile sale sunt de a coordona programarea, dezvoltarea şi implementarea Programelor Operaţionale din cadrul CNSR, pentru a asigura coordonarea şi coerenţa dintre programe şi de asemenea cu Programul de Dezvoltare Rurală şi cu Programul Operaţional pentru Pescuit.

	Organismele Intermediare (OI) au fost înfiinţate în fiecare din cele 8  regiuni de dezvoltare ale României (NUTS II). Ele vor îndeplini un rol important în implementarea POS la nivel regional acţionând ca interfaţă între AM şi beneficiari. AM a delegat Organismelor Intermediare (OI-uri) responsabilităţi cu privire la activităţi de programare, monitorizare, control şi raportare pentru proiectele care se derulează în regiunea respectivă.

	Beneficiarii (B) deţin rolul principal în managementul şi implementarea proiectelor aprobate în cadrul POS Mediu. Ei sunt responsabili de organizarea licitaţiilor şi contractarea serviciilor şi a lucrărilor, implementarea proiectului conform obiectivelor acestuia, monitorizarea şi raportarea stadiului implementării la AM/OI, stabilirea unui sistem separat de contabilitate a proiectului sau a unui cod contabil separat pentru toate tranzacţiile efectuate pe proiect, asigurarea unei piste corespunzătoare de audit.

	Comitetul de Monitorizare pentru POS Mediu are ca rol principal monitorizarea eficacităţii şi calităţii implementării programului. Din Comitet fac parte reprezentanţi ai ministerelor cu rol de autoritate de management, ai asociaţiilor patronale şi profesionale relevante pentru domeniile finanţate prin POS Mediu, ai societăţii civile şi ONG-urilor active în domeniul mediului, ai Comisiei Europene şi ai instituţiilor financiare internaţionale.

	Autoritatea de Certificare şi Plată este stabilită în cadrul Ministerului Finanţelor Publice, organizată ca direcţie generală. În cadrul ACP există două unităţi separate Unitatea de Certificare şi Unitatea de Plată, fiecare dintre acestea fiind în coordonarea unui Director General Adjunct.

Organismul competent pentru primirea plăţilor de la Comisia Europeană pentru POS Mediu este Autoritatea de Certificare şi Plată, prin Unitatea de Plată.

Organismul responsabil pentru efectuarea plăţilor către beneficiarii POS Mediu este Autoritatea de Certificare şi Plată, prin Unitatea de Plată.

	Autoritatea de Audit, care funcţionează pe lângă Curtea de Conturi, pe de o parte, precum şi  unitatea de audit intern din cadrul MM, pe de altă parte, vor asigura auditul de sistem pentru POS Mediu. 

	Autoritatea Naţională pentru Reglementarea şi Monitorizarea Achiziţiilor Publice (ANRMAP) – este o instituţie independentă care are rolul de a verifica conformitatea procesului de achiziţie publică, după ce acesta a fost derulat de beneficiar (control ex-post).

	Unitatea pentru Coordonarea şi Verificarea Achiziţiilor Publice (UCVAP) – este un departament din cadrul Ministerului Finanţelor Publice care are rolul de a verifica conformitatea procesului de achiziţie publică înainte de derularea acestuia (control ex-ante).


Mecanismul de implementare al POS Mediu este prezentat schematic în figura de mai jos:
Schema de implementare a POS Mediu


[image: image1]
I. 2 Descrierea Axei Prioritare 2, Domeniul Major de Intervenţie  – “Reabilitarea zonelor poluate istoric” 

I.2.1 Cadrul general

Inventarele anterioare privind poluarea solurilor în România  (realizate înainte de anul 1989) au arătat că aproximativ 900.000 ha au fost afectate în mod diferit de diverse tipuri de poluanţi. 

În general, după anul 1989 s-a constatat o reducere a unor tipuri de poluare, datorită fie scăderii cantităţilor de fertilizanţi şi pesticide aplicate, scăderii emisiei noxelor, fie închiderii unor unităţi industriale şi agricole. 

În ceea ce priveşte poluarea istorică a solului, s-au adăugat noi cantităţi de elemente şi substanţe potenţial poluatoare, puse în evidenţă prin monitorizarea efectuată de către Institutul de Cercetări Pedologice şi Agrochimice (ICPA), în cadrul Sistemului Naţional de Monitorizare de nivel I (16 x 16 km) şi la nivel II (zone de impact).

Cele mai importante tipuri de poluare a solurilor identificate de ICPA sunt:

1. poluarea solurilor (degradarea) ca urmare a activităţilor miniere;

2. poluarea cauzată de iazurile de decantare, haldele de steril, depozitele de deşeuri neconforme;

3. poluarea produsă de reziduuri şi deşeuri anorganice (minerale, materii anorganice, metale, săruri, acizi, baze);

4. poluarea cauzată de substanţe purtate de aer - (hidrocarburi, etilenă, amoniac, doxid de sulf, cloruri, fluoruri, oxizi de azot, compuşi cu plumb etc.);

5. poluarea cauzată de apele sărate din industria petrolieră, poluarea cu petrol.

Activităţile miniere. Pentru extracţia cărbunelui (lignit), activităţile miniere distrug mari suprafeţe care afecteză fertilitatea solurilor şi duc la pierderea terenurilor agricole şi a pădurilor. Totodată, suprafeţe importante sunt afectate de balastiere, care afecteaza calitatea solului prin depunerile de materiale extrase şi duc la scăderea nivelului apei freatice. Datele preliminare furnizate de ICPA arată că aproximativ 23.017 ha sunt puternic afectate de acest tip de poluare.

Iazurile de decantare, haldele de steril, depozitele de deşeuri neconforme

Creşterea volumului de deşeuri menajere şi industriale ridică numeroase probleme pentru sănătatea oamenilor şi a animalelor, precum şi din cauza faptului că ocupă suprafeţe importante. În afara depozitelor în funcţiune pentru deşeuri industriale, există un număr de depozite care nu mai sunt utilizate fie pentru că au capacitatea epuizată, fie pentru că agentul economic în proprietatea căruia se află şi-a încetat activitatea. În marea majoritate a cazurilor, închiderea acestor depozite nu s-a realizat în conformitate cu normele europene în vigoare, astfel că suprafeţele respective au devenit "situri contaminate".

Aceste site-uri ridică probleme din cauza situaţiei juridice incerte în care se găsesc, determinată, în principal, de următoarele aspecte: 

· unele depozite de deşeuri industriale au aparţinut şi au fost utilizate de agenţi economici la care statul este acţionar majoritar şi care în prezent şi-au încetat activitatea;

· o serie de depozite de deşeuri industriale, cu capacitatea epuizată, au fost utilizate de unităţi economice care ulterior s-au privatizat, dar noul proprietar nu a preluat şi obligaţiile legate de depozitul de deşeuri;

· depozitul a fost abandonat şi/sau a avut loc falimentul proprietarului.

Cazurile menţionate anterior sunt reprezentate, de cele mai multe ori, de depozite de dimensiuni destul de mari şi care conţin diferite tipuri de deşeuri (inclusiv periculoase).
Iazurile de decantare aflate în funcţiune pot afecta terenurile din împrejurimi în cazul în care barajele de decantare cedează, prin contaminarea cu metale grele, cianuri şi alte elemente excesive. Iazurile aflate în conservare pot avea acelaşi efect.

Din datele inventarierii preliminare rezultă că acest tip de poluare afectează 6.077 ha în 30 judeţe din care 5.412 ha sunt afectate în mod excesiv. Cele mai mari suprafeţe se înregistrează în judeţele Alba-373 ha, Bacău–340 ha, Caraş-Severin – 629 ha, Cluj-344 ha, Dolj-670 ha, Harghita 227 ha, Hunedoara 735 ha, Maramureş - 617 ha etc.

Având în vedere principalele probleme cauzate de acest tip de poluare, o atenţie specială trebuie acordată acestor situri în următorii ani. De asemenea, închiderea depozitelor de deşeuri neconforme în paralel cu deschiderea altor depozite noi, ecologice, trebuie să constituie una dintre priorităţile de top ce trebuie corelate cu prevederile Directivei 99/31 privind depozitele de deşeuri.

Deşeuri şi reziduuri anorganice. Se estimează că poluarea cauzată de deşeuri şi reziduuri anorganice (minerale, materii anorganice, metale, săruri, acizi, baze) rezultate din industrie (inclusiv industria minieră) afectează circa 560 ha, majoritatea zonelor fiind situate în acele judeţe în care activităţile miniere şi industria feroasă şi neferoasă sunt foarte dezvoltate (Galaţi – 177 ha, Maramureş 103 ha, Suceava – 106 ha etc.). În prezent, suprafaţa totală afectată este estimată la peste 4.000 ha.

Substanţe purtate de aer. Poluarea cauzată de hidrocarburi, etilenă, amoniac, dioxid de sulf, cloruri, fluoruri, oxizi de azot, compuşi cu plumb etc., purtate de aer, se produce în jurul unor surse industriale, cum sunt unităţile de metalurgie neferoase (Romplumb Firiza S.A., Phoenix Baia Mare, Sometra Copşa Mică, Galaţi, Hunedoara etc.). Efectele acestora au continuat să afecteze mediul chiar după închiderea activităţilor industriale, ca de exemplu Ampellum Zlatna care a poluat solul cu plumb. De asemenea, suprafeţe importante sunt afectate de emisiile din zona combinatelor de îngrăşăminte, de pesticide, de rafinare a petrolului, precum şi al combinatelor de lianţi şi azbociment. În cazul metalurgiei neferoase (Baia Mare, Copşa Mică, Zlatna) au fost afectate în diferite grade de conţinutul de metale grele şi de emisia de dioxid de sulf, 198.624 ha, care produc maladii ale oamenilor şi animalelor. Solurile suferă de acidifiere, care determină scăderea conţinutului de nutrienţi. Date preliminare arată că sunt afectate de acest tip de poluare aproximativ 319.000 ha, din care 42.600 ha sunt grav afectate.

Ape sărate provenite din extracţia petrolului, poluarea cu petrol. Acest tip de poluare a distrus echilibrul ecologic al solurilor şi al apei freatice pe o suprafaţă de peste 2.500 ha, din care 1.050 ha sunt grav afectate. Apele sărate afectează atât flora, cât şi calitatea apei potabile în zonele învecinate. Poluarea cu petrol este cauzată de spargerea conductelor sau scurgeri şi afectează 720 ha în 4 judeţe inventariate (Bacău, Covasna, Gorj, Timiş).

Poluarea chimică mai poate fi produsă de aplicarea unor cantităţi prea mari de fertilizanţi minerali sau de pesticide. Acest tip de poluare s-a redus în ultimii 15 ani, ca urmare a diminuării cantităţilor de substanţe utilizate. Astfel, comparativ cu anul 1986 când cantitatea de fertilizanţi minerali (N, P, K) aplicaţi a fost de 130 kg/ha, în anul 2004, aceasta s-a redus la circa o treime (42 kg/ha), ceea ce indică faptul că, din acest punct de vedere, nu există o “presiune” asupra solului. De asemenea, s-a redus suprafaţa pe care s-au aplicat fertilizanţi organici precum şi cantitatea administrată. Din analiza datelor de monitorizare a solului, se remarcă, în general, o reducere a conţinutului de fosfor mobil din sol, care poate avea implicaţii negative în obţinerea unor recolte sigure şi stabile. În acelaşi timp, un factor pozitiv îl reprezintă reducerea cantităţilor de pesticide, de la 1,6 kg/ha arabil în anul 1994 la 0,75 kg/ha în anul 2003 şi 1,27kg/ha arabil în 200512
.

În concluzie, datele preliminare furnizate de ICPA arată că aproximativ 350.000 ha sunt afectate din punctul de vedere al calităţii solului de diferite tipuri şi grade de poluare, din care aproximativ 30.000 ha sunt grav afectate.

Conform POS Mediu, obiectivul Axei Prioritare 2 pentru Domeniul Major de Intervenţie 2 este de a reduce numărul de situri contaminate.

Această Axă Prioritară este cofinanţată din Fondul European de Dezvoltare Regională.

IMPORTANT
Prin POS Mediu sunt preconizate pentru finanţare câteva proiecte de reabilitare a siturilor contaminate istoric considerate priorităţi la nivel naţional din punct de vedere al impactului asupra sănătăţii umane şi de mediu. În acestă perioadă de programare, proiectele ce vor primi asistenţă financiară vor fi selectate în conformitate cu prevederile şi priorităţile definite în Strategia naţională pentru siturile contaminate, elaborată de Ministerul Mediului şi pe baza inventarului siturilor contaminate constituit la nivelul ANPM. 

I. 2.2 Alocarea financiară
Pentru perioada 2007-2013, fondurile alocate pentru finanţarea proiectelor din Axa prioritară 2 a POS Mediu, domeniul major de intervenţie “Reabilitarea zonelor poluate istoric”, se ridică la aproximativ 176,7 milioane Euro, din care aproximativ 141 milioane Euro reprezintă finanţare din FEDR şi aproximativ 35 milioane Euro cofinanţare naţională (de la bugetul de stat şi bugetele locale).
Alocarea financiară orientativă pentru domeniul major de intervenţie “Reabilitarea zonelor poluate istoric”, Axa prioritară 2 este prezentată în tabelul de mai jos.
	An
	TOTAL
	Contribuţie UE
(FEDR)
	Contribuţie publică naţională
	Contribuţie privată

	
	
	
	Bugetul de stat
	Bugete locale
	Alte surse publice
	Total
	

	2007
	0
	0
	0
	0
	-
	0
	-

	2008
	0
	0
	0
	0
	-
	0
	-

	2009
	24.841.817
	19.873.454
	4.471.527
	496.836
	-
	4.968.363
	-

	2010
	21.115.545
	16.892.436
	3.800.798
	422.311
	-
	4.223.109
	-

	2011
	33.024.712
	26.419.770
	5.944.448
	660.494
	-
	6.604.942
	-

	2012
	42.472.653
	33.978.122
	7.645.078
	849.453
	-
	8.494.531
	-

	2013
	55.273.032
	44.218.425
	9.949.146
	1.105.461
	-
	11.054.607
	-

	TOTAL
	176.727.759
	141.382.207
	31.810.997
	3.534.555
	-
	35.345.552
	-


Valoarea maximă a finanţării acordate pentru costurile totale eligibile în cadrul unui proiect este 98% (80% din FEDR şi 18% de la bugetul de stat). Beneficiarul proiectului trebuie să asigure restul de 2%, precum şi cheltuielile neeligibile. 
I. 2.4 Cadrul legal 

Baza legală a acestui ghid este reprezentată de POS Mediu, aprobat prin Decizie a Comisiei Europene în data de 11 iulie 2007, disponibil pe pagina de internet a MM www.mmediu.ro. 

Cadrul legislativ de reglementare al siturilor contaminate 

·   HG nr. 1408 privind modalităţile de investigare şi evaluare a poluării solului şi subsolului publicat în MO nr. 802 / 23.XI.2007 - Partea I 

·   HG nr. 1403 privind refacerea zonelor în care solul, subsolul şi ecosistemele terestre au fost afectate publicat in MO nr. 804 / 26.XI.2007 - Partea I 

Cadrul legislativ privind instrumentele structurale 

· Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziţii generale privind Fondul European de Dezvoltare Regională, Fondul Social European şi Fondul de Coeziune şi de abrogare a Regulamentului (CE) nr. 1260/1999;

· Regulamentul (CE) nr. 1080/2006 al Parlamentului European şi al Consiliului din 5 iulie 2006 privind Fondul European de Dezvoltare Regională şi de abrogare a Regulamentului (CE) nr. 1783/1999;

· Regulamentul Comisiei (CE) nr. 1828/2006 din decembrie 2006 stabilind regulile pentru implementarea Regulamentului Consiliului (CE) nr. 1083/2006 în care se stabilesc prevederile generale cu privire la Fondul European de Dezvoltare Regională, Fondul Social European şi Fondul de Coeziune şi pentru implementarea Regulamentului (CE) nr. 1080/2006 al Parlamentului European şi al Consiliului pentru Fondul European de Dezvoltare Regională;

· H.G. nr. 457/2008 privind cadrul instituţional de coordonare şi gestionare a instrumentelor structurale – M.Of. nr. 364 din 13 mai 2008;

· H.G. 368/2007 privind organizarea şi funcţionarea Ministerului Mediului  – M.Of. nr. 284 din 27 aprilie 2007, cu modificările şi completările ulterioare;

· Ordin nr. 1338/23.10.2008  privind procedura de emitere a avizului Natura 2000, emis de Ministerul Mediului  – M.Of. nr. 738 din 31 octombrie 2008;

· O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări prin Legea 337/2006, cu modificările şi completările ulterioare– M.Of. nr. 418 din 15 mai 2006 ;

· H.G. nr. 925 /2006 pentru aprobarea normelor de aplicare a prevederilor referitoare la atribuirea contractelor de achiziţie publică din O.U.G nr. 34/2006, cu modificările şi completările ulterioare – M.Of. nr. 625 din 20 iulie 2006;

· O.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă cu modificările şi completările ulterioare;

· H.G. nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, cu modificările şi completările ulterioare – M.Of. nr. 517 din 1 august 2007; 

· O.G. nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, cu modificările şi completările ulterioare – M.Of. nr. 622 din 30 august 2003;

· H.G. nr. 834/2007 pentru aprobarea constituirii Comitetului de monitorizare a Programului operaţional sectorial de mediu 2007-2013 şi  Regulamentului - cadru de organizare şi funcţionare a acestuia – M.Of. nr. 571 din 21 august 2007;

· Ordinul comun al ministrului mediului  şi ministrului Finanţelor Publice nr. 1415/3399/2008, pentru aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013.

CAPITOLUL II - REGULI PRIVIND PREGĂTIREA ŞI  EVALUAREA PROIECTELOR

II. 1. REGULI PRIVIND PREGĂTIREA PROIECTELOR 

Acest capitol oferă informaţii privind pregătirea Cererii de Finanţare şi criteriile utilizate în evaluarea proiectelor. Cererea de Finanţare cuprinde următoarele documente:

· Studiu de Fezabilitate (inclusiv analiza cost-beneficiu care conţine analiza economico-financiară şi analiza de risc); 

· Evaluarea Impactului asupra Mediului;

· Analiza Instituţională;

· Formularul Standard de Aplicaţie.

Cererile de finanţare trebuie să corespundă din punctul de vedere al calităţii, standardelor şi completitudinii pentru a putea fi aprobate de AM POS Mediu sau, în cazul proiectelor majore, de către CE.  

STUDIU DE FEZABILITATE (SF)
Studiul de fezabilitate trebuie pregătit în concordanţă cu cerinţele Comisiei Europene, a diverselor instituţii financiare şi legislaţiei româneşti (HG 28/2008). 

Studiul de fezabilitate trebuie să prezinte proiectul, să elaboreze conceptul preliminar şi caracteristicile tehnice, comparând soluţiile alternative de detaliu pentru a asigura alegerea soluţiilor celor mai eficiente din punct de vedere al costurilor. Studiul de fezabilitate va prezenta utilizarea terenului în trecut şi condiţiile existente, precum şi gradul de contaminare al siturilor, va stabili criteriile adecvate de remediere, va elabora propunerile de remediere preliminare şi proiectul tehnic, va compara soluţiile alternative detaliate pentru a se asigura alegerea soluţiilor cele mai bune din punctul de vedere al cost-eficienţei. Masurile de remediere/reabilitare vor fi îndeplinite în conformitate cu standardele stabilite prin Directivele UE şi legislaţia românească în vigoare. 

Studiul de Fezabilitate va cuprinde toate studiile tehnice, financiare şi instituţionale care însoţesc  Aplicaţia de finanţare a proiectului de remediere/reabilitare. 

Pentru realizarea studiului de fezabilitate trebuie întreprinse următoarele: 

a) Investigaţiile geologice 

· Vor fi întocmite investigaţii geochimice, geologice şi hidrogeologice complete aşa cum este solicitat pentru evaluarea profesională a situaţiei prezente şi a riscurilor privind determinarea tipului, naturii şi gradul de contaminare al zonelor respective, precum şi impactul asupra solului, apelor, aerului şi sănătăţii publice, daca este cazul. 

· Numărul şi tipul investigaţiilor vor fi stabilite în conformitate cu legislaţia în vigoare.

b) Fezabilitatea tehnică (descrierea tehnică şi proiectarea initială a componentelor proiectelor) 

· Vor fi elaborate descrierea tehnică şi proiectarea initială a componentelor proiectului şi se va realiza o noua analiză la nivelul fezabilităţii a soluţiilor alternative deja analizate la nivelul pre-fezabilităţii Aceasta va cuprinde o analiza a diferitelor soluţii alternative conceptuale şi tehnice.    

· Se va acorda atenţie criteriilor de remediere şi a prezumţiilor stabilite prin proiectare şi se va asigura că metodele de remediere/reabilitare adecvate sunt selectate şi că acestea sunt de capacitate sau marime adecvată/corectă. Vor fi utilizate preţurile actualizate pentru a evalua costurile şi investiţiile necesare şi vor fi propuse soluţiile cele mai bune din punctul de vedere al cost-eficienţei. 

c) Costurile estimative 

· Vor fi pregătite costuri estimative pentru toate activităţile solicitate în proiect folosind preţurile actualizate din România. Costul estimat va fi baza analizei financiare, a analizei riscului şi a senzitivităţii, precum şi a analizei economice, inclusiv eficienţa costurilor privind soluţiile alternative. 
d) Analiza instituţională 

· Se va întocmi analiza instituţională a proiectului la nivelul fezabilităţii pentru a evalua măsura în care cadrul instituţional actual este la capacitatea adecvata pentru a asigura o buna implementare a proiectului. 
.
e) Evaluarea Impactului asupra mediului 
· Se va pregăti un rezumat al EIA şi o descriere a rezultatelor semnificative şi a impactului proiectului asupra mediului care urmează a fi incluse în Studiul de Fezabilitate 
ANALIZA INSTITUŢIONALĂ 

Scopul analizei instituţionale este de a se asigura de existenţa unui cadru instituţional adecvat pentru o bună implementare a proiectului. La nivelul fiecărui beneficiar trebuie constituită o Unitate de Implementare a Proiectului, care trebuie să aibă la dispoziţie resurse umane şi materiale suficiente. 

ANALIZA ECONOMICĂ ŞI FINANCIARĂ 

Aceasă analiză trebuie să demonstreze faptul că proiectul propus este financiar viabil, justificat din punct de vedere economic şi relevant în contextul finanţării POS Mediu.

Analiza economico-financiară trebuie să respectă metodologia calcului incremental care prevede faptul că costurile (şi, dacă este cazul, veniturile) financiare şi economice aferente scenariului cu-proiect şi cele aferente scenariului fără-proiect trebuie să fie comparate.

În acest sens, recomandăm Ghidul CE privind analiza cost-beneficiu disponibil la adresele de internet:  http://ec.europa.eu/regional_policy/sources/docoffic/2007/working/wd4_cost_en.pdf şi http://ec.europa.eu/regional_policy/sources/docgener/guides/cost/guide2008_en.pdf. 
Analiza economică 
În cadrul acestui document va fi evaluată contribuţia proiectului pentru societate (beneficiile proiectului depăşesc costurile acestuia şi, mai specific, dacă valoarea actualizată a beneficiilor economice ale proiectului depăşeşte costurile prezente economice ale acestuia 

Vor fi identificate beneficiile economice ale proiectului (reducerea deşeurilor periculoase pentru săntatate şi îmbunătăţirea condiţiilor de mediu), de asemenea  vor  fi cuantificate aceste beneficii în termeni monetari şi vor fi corectate costurile proiectului luând în considerare preţurile economice (în opoziţie cu preţurile financiare sau de piaţă) eliminând taxele şi alte transferuri şi aplicând factorii corespunzatori de conversie costurilor rămase. Rata socială de actualizare care trebuie să fie utilizată în calcule este de 5.5% .  

Analiza sensibilităţii şi a riscului va estima efectele posibile ale incertitudinilor prin elaborarea unei serii de scenarii prin care să se testeze sensibilitatea proiectului faţă de schimbarea ipotezelor cheie.
EVALUAREA IMPACTULUI ASUPRA MEDIULUI 

Referitor la Volumul aferent Evaluării Impactului asupra Mediului (EIM), acesta reprezintă un document de sine statător, anexă la Aplicaţia de Finanţare şi trebuie elaborat indiferent de procedura EIA derulată (simplificată sau completă). Acest document trebuie să includă, în principal, următoarele: o scurtă descriere a cadrului legislativ actual şi a autorităţilor competente pentru protecţia mediului (ACPM) implicate în procedura EIA, precum şi tipul procedurii derulate. De asemenea, se va prezenta un sumar al principalelor etape derulate în cadrul procedurii şi perioadele aferente acestora, precum şi un calendar detaliat cu toţi paşii procedurali (semnat de ACPM) şi documentele aferente emise pe parcursul procedurii care vor fi ataşate integral în volumul EIA. În cazul procedurilor complete, în volumul EIM se va ataşa Raportul EIA, inclusiv rezumatul non-tehnic.

Totodată, se va avea în vedere ca pe lângă documentaţia EIM să se includă în volumul EIA inclusiv Declaraţia Natura 2000 (dacă este cazul), cu hărţile corespunzatoare care trebuie să respecte indicaţiile AM POS Mediu. 

II.2. REGULI PRIVIND EVALUAREA PROIECTELOR  
II.2.1 Reguli de eligibilitate a cheltuielilor 

1. Pentru a fi rambursată, o cheltuială trebuie să îndeplinească în mod cumulativ următoarele condiţii:

2. să fie conformă cu prevederile contractului de finanţare

3. să fie conformă cu prevederile legislaţiei naţionale şi comunitare

4. să fie efectiv plătită de beneficiar până la data de 31 decembrie 2015

5. să fie efectiv plătită după 1 ianuarie 2007 (în cazul cheltuielilor efectuate înainte de depunerea cererii de finanţare)

6. se încadrează în lista cheltuielilor eligibile aferente axei prioritare 2, domeniul major de intervenţie 2 din POS Mediu (Anexa 3 a acestui ghid)
II.3 Instrucţiuni de completare şi depunere a cererii de finanţare 

Pentru a propune un proiect în vederea finanţării din POS Mediu, Axa prioritară 2 “Dezvoltarea sistemelor de management integrat al deşeurilor şi reabilitarea siturilor contaminate istoric”, domeniul major de intervenţie „Reabilitarea zonelor poluate istoric”, solicitantul trebuie să completeze o cerere de finanţare conform anexei la regulamentul CE disponibil la adresa de web menţionată mai jos, adaptată la specificul sectorului de situri contaminate şi al proiectului respectiv (dacă este sau nu proiect major):
 (http://ec.europa.eu/regional_policy/sources/docoffic/official/regulation/newregl0713_en.htm).
Cererea de finanţare trebuie însoţită de anumite anexe care fac parte integrantă din Cererea de finanţare. 
Solicitantul va întocmi Cererea de finanţare şi anexele în limba română. Cererile completate de mână sau cu ştersături şi modificări nu vor fi acceptate. 

Cererile de finanţare, inclusiv anexele, trebuie transmise atât pe suport de hârtie, cât şi în format electronic (pe CD), prin poştă, curier sau personal la sediul DGMIS. Transmiterea prin e-mail a cererii de finanţare atrage după sine respingerea acesteia. 

Cererea de finanţare trebuie să fie însoţită de o adresă de înaintare care va conţine:

· numărul şi data de înregistrare a proiectului (la solicitant)

· opisul documentelor (cu indicarea numărului de pagini pe fiecare document).

Cererea de finanţare pe suport de hârtie va trebui transmisă în două exemplare. Versiunea electronică a cererii de finanţare şi cea pe suport de hârtie trebuie să fie identice. Fiecare document al cererii de finanţare (formular, anexe) trebuie să fie inclus pe CD ca şi fişier electronic distinct.
Solicitanţii trebuie să verifice dacă dosarul de cerere de finanţare este complet prin confruntarea conţinutului acestuia cu fişa de control a Cererii de finanţare (vezi Anexa 2).

În cazul în care există diferenţe între versiunea de pe hârtie şi cea în format electronic, va fi considerată valabilă versiunea pe hârtie. De asemenea, în cazul în care se constată diferenţe de fond între versiunea de pe hârtie şi cea în format electronic (informaţii lipsă, informaţii suplimentare, valori diferite etc.), AM POS Mediu poate decide respingerea proiectului.
Completarea cererii de finanţare în mod clar şi coerent va facilita procesul de evaluare. În acest scop, furnizaţi informaţiile într-o manieră concisă, dar completă, prezentaţi date relevante pentru înţelegerea proiectului, prezentaţi acţiunile concrete propuse în proiect, indicând clar legătura cu obiectivele şi scopul proiectului, cuantificaţi pe cât posibil rezultatele, beneficiile şi costurile proiectului, prezentaţi un calendar realist de implementare etc.

Formularului Cererii de finanţare îi sunt ataşate următoarele documente suport (anexe) :

1. Studiu de Fezabilitate

2. Analiza economico-financiară 

3. Analiza Instituţionala

4. Volumul EIA
5. Alte Avize/autorizaţii/acorduri/certificate ataşate
Cererile de Finanţare expediate prin orice alt mijloc (de ex. prin fax sau prin e-mail) sau expediate la altă adresă vor fi respinse. De asemenea, cererile de finanţare pot fi respinse în cazul în care se va constată lipsa documentelor obligatorii din anexă.

II.3.1 Depunerea cererii de finanţare

Cererile de finanţare împreună cu scrisoarea de înaintare a cererii de finanţare prin care solicitantul îşi asumă răspunderea pentru acurateţea informaţiilor trebuie transmise prin poştă, în mod recomandat, prin curier privat, sau înmânate direct (o confirmare de primire semnată şi datată îi va fi înmânată celui care o predă la la sediul Autorităţii de Management (DGMIS): strada Justiţiei, nr. 59-61, Bucureşti, sector 4. 

AM prin Direcţia Programare şi Evaluare va primi cererile de finanţare transmise de către solicitanţi; acestea vor fi repartizate consilierilor din cadrul SEP pentru a fi supuse procesului de evaluare. 
CAPITOLUL III. PROCEDURA DE EVALUARE A PROIECTELOR

Procedura de evaluare a proiectelor propuse pentru finanţare în cadrul Axei Prioritare 2, domeniul major de intervenţie 2  - POS Mediu va cuprinde 3 etape:

1. Verificarea administrativă a cererii de finanţare 
2. Verificarea eligibilităţii
3. Evaluarea relevanţei şi maturităţii proiectelor.

Pentru primele 2 etape corespunzătoare verificării administrative şi de eligibilitate, se utilizează un sistem de evaluare de tip DA/NU. În cazul în care documentele transmise sunt incomplete şi nu se poate lua o decizie, pot fi cerute solicitanţilor eventuale clarificări asupra acestora. Ca rezultat al verificării, proiectele care primesc „DA” la toate criteriile vor fi supuse evaluării.
Etapa 3 constă în evaluarea proiectelor după două criterii majore - relevanţă şi maturitate – acestea având pondere egală. Fiecare criteriu este notat de la 0 la 10, pentru calificare fiind necesare minimum 6 puncte pentru fiecare. Rezultatul evaluării se concretizează în :

· proiecte propuse pentru finanţare 

· proiecte propuse pentru revizuire
· proiecte respinse
Proiectele propuse pentru revizuire sunt proiecte care obţin peste 6 puncte pentru fiecare criteriu de evaluare, dar necesită clarificări sau revizuire în perioada de timp solicitată de AM.

Solicitarea de revizuire/completare a proiectului nu presupune aprobarea automată a finanţării de către AM POS Mediu / CE.

Vizitele în teren se vor efectua de către toţi sau o parte dintre membri grupului de evaluare, în situaţia în care se consideră necesară o analiză mai detaliată a capacităţii potenţialului beneficiar de implementare a proiectului propus pentru finanţare. Vizita poate include atât o întâlnire cu reprezentanţii solicitantului, cât şi vizitarea obiectivului de investiţie.

Detalii suplimentare sunt prezentate în capitolele următoare.

III.1 Verificarea administrativă a cererilor de finanţare (Criterii de admisibilitate)

La depunere, cererea de finanţare va primi un număr unic de înregistrare la nivelul AM. 
După depunere, cererea se verifică din punct de vedere formal de către un responsabil de proiect desemnat în cadrul AM, DPE. 

Cererile de finanţare, inclusiv anexele, trebuie transmise conform regulilor mai sus enunţate.Verificarea conformităţii administrative va urmări, în principal:
· Respectarea formatului standard al cererii de finanţare şi includerea tuturor anexelor obligatorii.

· Completarea tuturor secţiunilor din cererea de finanţare.

· Modalitatea de transmitere a cererii de finanţare.

DPE poate solicita clarificări atunci când informaţiile oferite sunt neclare sau incomplete. Informaţiile suplimentare vor fi transmise de solicitant cu respectarea condiţiilor şi a termenului limită menţionate de DPE în solicitarea de clarificare. Nerespectarea acestor condiţii va duce la respingerea cererii de finanţare.
	Verificarea administrativă
	DA/NU

	Cererea de finanţare pe suport de hârtie (inclusiv anexele) prezentată în 2 exemplare şi însoţită de adresa de înaintare
	

	Cererea de finanţare, inclusiv anexele, prezentată şi în format electronic pe 1 CD
	

	Cererea de finanţare respectă modelul standard
	

	Anexele la Cererea de finanţare respectă modelul standard (acolo unde acesta a fost

prevăzut)
	


III.2 Verificarea eligibilităţii cererilor de finanţare

Verificarea eligibilităţii se realizează de către un responsabil din cadrul DPE, urmărindu-se îndeplinirea condiţiilor de eligibilitate. Dacă proiectul nu îndeplineşte toate criteriile stabilite, este respins. DPE poate solicita clarificări atunci când informaţiile oferite sunt neclare sau incomplete.
Verificarea proiectelor propuse spre finanţare din POS Mediu, Axa Prioritară 2, se va face în baza unor criterii de eligibilitate a solicitantului, respectiv a proiectului propus pentru finanţare.

III.2.1  Eligibilitatea solicitantului

Solicitantul eligibil este entitatea care îndeplineşte următoarele criterii:

	Verificarea eligibilităţii solicitantului
	DA/NU

	1. Face parte din categoria de beneficiari menţionată în POS Mediu Axa Prioritară 2

În cadrul Axei Prioritare 2, domeniul major de intervenţie 2 – “Reabilitarea zonelor contaminate istoric”, beneficiarii eligibili sunt autorităţile locale (Consilii Locale, Consilii judeţene). 
	

	2. Îndeplineşte următoarele criterii de natură instituţională/legală şi financiară.

2.1. Solicitantul face dovada unui cadru instituţional funcţional pentru implementarea proiectului regional, respectiv existenţa Unităţii de Implementare a Proiectului (demonstrată prin organigramă, decizia de înfiinţare, CV-urile membrilor UIP, etc).
2.2. Dovezi privind asigurarea surselor şi mecanismului de cofinanţare a proiectului (hotărâri ale CL din care să reiasă mecanismul de cofinanţare aferent bugetelor locale, declaraţia de angajament din Anexa 4 a acestui ghid)
	


II.2.2  Eligibilitatea proiectelor finanţate
Proiectul propus pentru finanţare în cadrul POS Mediu este considerat eligibil dacă îndeplineşte următoarele criterii:

	Verificarea eligibilităţii proiectului
	DA/NU

	1) Proiectul vizează reabilitarea şi ecologizarea terenurilor contaminate

	

	2) Perioada de implementare a proiectului este cuprinsă între 01.01.2007 şi 31.12.2015
	

	3) Proiectul îndeplineşte următoarele condiţii specifice:

· Situl este cuprins în inventarul naţional al siturilor contaminate (baza de date disponibilă la ANPM), iar chestionarul aferent are toate câmpurile completate.
· Site-ul este non-operaţional (nu se desfăşoară activităţi de producţie pe sit).
	

	4) Proiectul respectă legislaţia în domeniul egalităţii de şanse, dezvoltării durabile, achiziţiilor publice, informării şi publicităţii şi ajutorului de stat (politici europene şi teme orizontale). 
Proiectul depus în cadrul axei prioritare 2- “Reabilitarea zonelor poluate istoric” trebuie să respecte legislaţia în domeniul egalităţii de şanse, dezvoltării durabile, achiziţiilor publice, informării, publicităţii şi ajutorului de stat.
Proiectul trebuie să includă activităţi de informare şi publicitate, în conformitate cu prevederile Regulamentului nr. 1828/2006 al Comisiei stabilind regulile pentru implementarea Regulamentului Consiliului (CE) nr. 1083/2006, care conţine prevederi generale cu privire la Fondul European de Dezvoltare Regională, Fondul Social European şi Fondul de Coeziune.
	

	5) Proiectul pentru care se solicită finanţare din POS Mediu nu beneficiază de finanţare din fonduri publice (grant, buget de stat, buget local, împrumuturi externe) 

În Declaraţia de eligibilitate, anexată cererii de finanţare, solicitantul trebuie să declare pe proprie răspundere că nu a beneficiat şi nu beneficiază de asistenţă financiară (grant, buget de stat, buget local, împrumuturi externe) pentru implementarea aceluiaşi proiect.
	

	6) Proiectul respectă prevederile legislaţiei naţionale referitoare la eligibilitatea cheltuielilor

În Declaraţia de eligibilitate (Anexa 4), anexată cererii de finanţare, solicitantul trebuie să declare că respectă prevederile legislaţiei naţionale referitoare la eligibilitatea cheltuielilor.

Cheltuielile propuse pentru finanţare trebuie să ţină seama de prevederile privind categoriile de cheltuieli eligibile conform:

· HG nr. 759/2007 privind regulile de eligibilitate a cheltuielilor (cu referire la toate programele operaţionale)
· Ordinul comun al ministrului mediului  şi ministrului Finanţelor Publice nr. 1415/3399/2008, pentru aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013.

În vederea aprobării proiectului, verificarea detaliată a cheltuielilor eligibile se face în etapa de evaluare a proiectelor (vezi secţiunea II.3 mai jos). Scopul este de a evalua măsura în care categoriile de cheltuieli sunt justificate prin prisma obiectivelor proiectului şi a contribuţiei acestora la obiectivele POS Mediu. Ca urmare a evaluării proiectului, se va stabili lista finală de cheltuieli eligibile şi aceasta se va include în contractul de finanţare a proiectului. (Detalii privind contractul de finanţare sunt incluse în capitolul 4 al 

acestui ghid).


	

	7) Terenurile aferente investiţiilor POS Mediu sunt, după caz, în proprietatea/ posesia autorităţilor publice sau sunt accesibile în scopul realizării proiectului
Se face dovada că terenul pentru care se solicită proiectul de remediere/reabilitare este în proprietate publică a autorităţii/autorităţilor publice locale respective şi este disponibil pentru proiect (nu este în litigiu etc.).  Îndeplinirea acestui criteriu va fi justificată prin documentele precizate în Anexa 2, punctul E.5.
	


III.3. Evaluarea proiectelor
Evaluarea proiectelor se va face ţinând seama de două criterii majore - relevanţă şi maturitate –având pondere egală. Fiecare criteriu este notat de la 0 la 10, pentru calificare fiind necesare minimum 6 puncte pentru fiecare. 
Relevanţa proiectului – reflectată în contribuţia la îndeplinirea obiectivelor generale POS Mediu şi a celor specifice aferente axei prioritare 2, domeniul major de intervenţie 2, precum şi la conformarea cu prevederile legislaţiei comunitare şi naţionale privind siturile contaminate.

Maturitatea proiectului – reflectată în calitatea proiectului propus (definirea clară a obiectivelor şi activităţilor proiectului, stadiul elaborării documentaţiei proiectului şi al obţinerii avizelor/acordurilor/autorizaţiilor, planul de achiziţii, planul financiar, capacitatea tehnică şi financiară a beneficiarului de a implementa proiectul etc.).

Dacă o propunere de proiect nu obţine punctaj suficient pentru calificare, aceasta presupune cel puţin una din următoarele două situaţii:
a) contribuţia la îndeplinirea obiectivelor POS Mediu este nesemnificativă, 
b) este insuficient pregătită şi necesită o revizuire considerabilă.

Relevanţa proiectului 

Proiectul este  considerat relevant dacă demonstrează contribuţia sa la atingerea obiectivelor  POS Mediu – Axa Prioritară 2. În acest sens, este deosebit de important pentru beneficiarii proiectelor să se asigure că informaţiile incluse în chestionarele aferente siturilor din baza de date a ANPM sunt complete şi corecte. 
Proiectul trebuie să se adreseze acelor situri contaminate care prezintă un risc ridicat pentru mediu şi sănătate umană (conform prioritizării realizate prin sistemul CoSiS aferent bazei de date disponibile la nivelul ANPM). 
Metodologia pentru prioritizare se bazează pe principiile conceptului de risc, aşa cum este el acceptat în prezent în întreaga lume: riscuri umane sau de mediu provocate de substanţe chimice periculoase apar numai dacă există o sursă, o cale şi un receptor.
Exemplu:Sursă (contaminare cu plumb) ( Cale (ingerare de sol contaminat) ( Receptor (copil).

Beneficiile proiectului trebuie să rezulte din activităţi realizabile printr-o alocare financiară echilibrată şi realistă. Resursele proiectului trebuie gestionate astfel încât să se obţină beneficii maxime. Beneficiile proiectului trebuie să fie relevante pentru populaţia beneficiară şi mediu.  

Totodată, este evaluat potenţialul proiectului de a creşte interesul şi nivelul de conştientizare asupra problemelor privind protecţia solului. Diseminarea rezultatelor proiectului, măsura în care proiectul prevede acţiuni de comunicare sau diseminare cu impact de amploare, măsurabil, care să genereze reacţii favorabile pe termen lung este un alt aspect evaluat în determinarea relevanţei proiectului. 

Maturitatea proiectului 

Maturitatea proiectului este evaluată prin calitatea propunerii tehnice şi a celei financiare, existenţa unui cadru adecvat pentru implementarea proiectului (managementul proiectului, resurse alocate, logistică, echipamente, roluri şi responsabilităţi clar definite, acoperirea domeniilor de expertiză necesare în proiect), precum şi spijinul acordat proiectului de către autorităţile competente sau alţi factori relevanţi. 
Totodată, maturitatea proiectului este dată de stadiul pregătirii documentaţiei proiectului (studiul de impact asupra mediului, studiul de fezabilitate, autorizaţii/acorduri/avize, alte studii etc.). Obiectivele şi activităţile proiectului, precum şi justificarea importanţei şi necesităţii acestuia trebuie specificate clar. Bugetul proiectului trebuie să fie corelat cu obiectivele şi activităţile. Proiectul trebuie să conţină un set de indicatori, care să cuantifice rezultatele aşteptate ale proiectului, în corelaţie cu indicatorii specificaţi în POS Mediu la Axa prioritară 2, domeniul major de intervenţie 2. 

Riscurile care pot interveni în implementarea proiectului trebuie identificate şi trebuie propuse măsuri de prevenire a acestora. 
	Evaluarea relevanţei şi maturităţii
	Relevanţa proiectului - reflectată în contribuţia la îndeplinirea obiectivelor POS Mediu şi concordanţa cu strategia naţională pentru sectorul siturilor contaminate, dacă este cazul. 
	Scor 1-10

Calificare 

min. 6 puncte

	
	Maturitatea proiectului - reflectată în calitatea propunerii tehnico-financiare (definirea clară a obiectivelor şi activităţilor proiectului, strategie/plan de achiziţii, plan financiar, avize/acorduri/autorizaţii, strategie de implementare a proiectului etc.)
	Scor 1-10 

Calificare 

min.6 puncte


Evaluarea proiectului va permite aprecierea contribuţiei proiectului la îndeplinirea obiectivelor POS Mediu, la implementarea legislaţiei relevante cu privire la protecţia solului. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se evaluează dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii trebuie să fie transparent şi coerent.

Evaluatorii pot solicita clarificări privind cererea de finanţare. Informaţiile suplimentare vor fi transmise de solicitant cu respectarea condiţiilor şi a termenului limită menţionat de AM în solicitarea de clarificare. Nerespectarea acestor condiţii poate duce la respingerea cererii de finanţare.

Rezultatul evaluării se concretizează în proiecte:

· proiecte propuse pentru finanţare 

· proiecte propuse pentru revizuire în vederea obţinerii finanţării 
· proiecte respinse.
Proiectele propuse spre finanţare care depăşesc valoarea de 25 milioane euro vor fi transmise la CE împreună cu o scrisoare de înaintare semnată de şeful AM pentru luarea deciziei de finanţare.  Proiectele mai mici de 25 milioane Euro vor fi aprobate de AM POS Mediu.
Notificarea solicitantului cu privire la rezultatul evaluării se va face în scris de către AM. Aspectele care necesită revizuire, precum şi termenul stabilit de AM în acest scop, vor fi comunicate solicitantului în scris. 

După aprobarea de către CE, în baza deciziei de finanţare emisă de către aceasta se va încheia un Contract de Finanţare pentru fiecare proiect, semnat de Autoritatea de Management POS Mediu şi beneficiar. 

Proiectele revizuite care sunt conforme cu toate cerinţele tehnice şi financiare, cu reglementările comunitare sau naţionale etc. vor fi propuse pentru finanţare, iar solicitanţii vor fi informaţi asupra deciziei de finanţare. În această etapă, angajamentele beneficiarului trebuie reconfirmate pentru varianta revizuită a proiectului, după caz. 
Evaluarea proiectelor majore este un proces iterativ, complex. AM POS Mediu poate organiza derularea etapelor procedurii de evaluare în paralel. 

CAPITOLUL IV. INFORMAŢII PRIVIND FINANŢAREA ŞI IMPLEMENTAREA PROIECTELOR

Pentru fiecare proiect aprobat, beneficiarul va încheia cu Autoritatea de Management POS Mediu un contract de finanţare. Prin semnarea acestui contract, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare şi să atingă obiectivele stabilite. 

Beneficiarul poate solicita amendamente la contract pe durata de valabilitate a acestuia, în condiţiile prevăzute de contractul de finanţare.

Beneficiarul trebuie sa cunoască faptul că, dacă pe perioada de valabilitate a contractului intervin modificări de natură să afecteze obiectivul acestuia sau condiţiile de finanţare, proiectul poate fi declarat neeligibil pentru finanţare, finanţarea nerambursabilă se va sista iar sumele acordate până în acel moment se vor recupera în conformitate cu legislaţia naţională şi prevederile contractuale!

Beneficiarul trebuie să deschidă un cont distinct la Trezoreria Statului prin care se gestionează sumele aferente proiectului finanţat din instrumente structurale şi din fonduri aferente cofinanţării sau prefinaţării acestora de la bugetul de stat.

Totodată, beneficiarul are obligaţia să ţină distinct de alte fonduri, evidenţa contabilă a sumelor provenite din derularea unor proiecte finanţate, conform O.U.G. nr. 64/2009. Înregistrările contabile vor fi cronologice şi sistematice astfel încât să ofere transparenţă în implementarea proiectului.

Beneficiarul are obligaţia de a păstra şi de a pune la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin Instrumentele Structurale, pe o perioadă de 5 ani de la data închiderii oficiale a Programului Operaţional Sectorial de Mediu.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către Autoritatea de Management, Organismul Intermediar, Autoritatea de Certificare şi Plată, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure o pistă de audit care să permită posibilitatea verificării documentelor originale de către reprezentanţii Autorităţii de Management, Organismului Intermediar, Comisiei Europene, Biroului European Anti-Fraudă şi de către Curtea Europeană a Auditorilor.

Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice.

Atribuirea contractelor de achiziţii necesare implementării proiectului se va realiza în conformitate cu prevederile O.U.G nr. 34/2006 privind atribuirea contractelor de achiziţie publică, a contractelor de concesiune de lucrări şi a contractelor de concesiune de servicii cu modificările şi completările ulterioare şi se va face cu respectarea următoarelor principii: nediscriminarea, proporţionalitatea, tratamentul egal, eficienţa utilizării fondurilor publice, recunoaşterea publică, asumarea răspunderii, transparenţă. 

De asemenea, beneficiarul are obligaţia să asigure o promovare adecvată a proiectului, a rezultatelor obţinute, etc în conformitate cu prevederile contractuale. Beneficiarul va descrie în cadrul rapoartelor de progres toate activităţile de informare şi publicitate desfăşurate, aferente proiectului.

Pentru implementarea proiectelor finanţate prin Programul Operaţional Sectorial Mediu, beneficiarii vor avea în vedere respectarea prevederilor legale privind în principal:

A. Bugetul proiectului

Baza legală: O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă stabileşte cadrul financiar general pentru gestionarea asistenţei financiare nerambursabile alocate României pentru obiectivul convergenţă al politicii de coeziune a Uniunii Europene, precum şi a prefinanţării şi cofinanţării aferente acestei asistenţe, în vederea asigurării unui management financiar eficient al fondurilor provenite din instrumente structurale.
Pentru toate proiectele finanţate prin Axa prioritară 2 – “ Dezvoltarea sistemelor de management integrat al deşeurilor şi reabilitarea siturilor istorice contaminate” se asigură finanţarea integrală a cheltuielilor eligibile astfel: max 80% din deficitul de finanţare calculat la nivelul proiectului ceea ce reprezintă grant UE şi 20% buget de stat şi buget local. 

B. Asigurarea cofinanţării şi a cheltuielilor neeligibile

Baza legală: O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă stabileşte cadrul financiar general pentru gestionarea asistenţei financiare nerambursabile alocate României pentru obiectivul convergenţă al politicii de coeziune a Uniunii Europene, precum şi a prefinanţării şi cofinanţării aferente acestei asistenţe, în vederea asigurării unui management financiar eficient al fondurilor provenite din instrumente structurale.
Beneficiarii trebuie să facă dovada existenţei şi utilizării fondurilor proprii pentru asigurarea cofinanţării (minim 2%), plata cheltuielilor neeligibile, a cheltuielilor conexe, precum şi costurile de operare (unde este cazul).

C. Eligibilitatea cheltuielilor

Baza legală: H.G. 759/2007 privind regulile de eligibilitate a cheltuielilor efectuate în cadrul operaţiunilorfinanţate prin programele operaţionale, cu modificările şi completările ulterioare;

Ordinul comun al ministrului mediului şi dezvoltării durabile şi al ministrului economiei şi finanţelor nr. 1415/3399/2008 privind aprobarea listei cheltuielilor eligibile pentru proiectele finanţate în cadrul POS Mediu 2007 – 2013;

H.G. nr. 759/2007 stabileşte cadrul legal privind eligibilitatea cheltuielilor efectuate de beneficiari în cadrul operaţiunilor finanţate prin programele operaţionale, fiind precizate condiţiile cu caracter general şi specific pe care trebuie să le îndeplinească fiecare cheltuială solicitată spre rambursare de către beneficiar.
Ordinul comun stabileşte lista cheltuielilor eligibile pentru proiectele finanţate în cadrul POS Mediu pentru fiecare axă prioritară a POS Mediu, inclusiv categoriile de cheltuieli eligibile specifice operaţiunilor derulate în cadrul axei prioritare 2.
D. Prefinanţarea

Baza legală: O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă stabileşte cadrul financiar general pentru gestionarea asistenţei financiare nerambursabile alocate României pentru obiectivul convergenţă al politicii de coeziune a Uniunii Europene, precum şi a prefinanţării şi cofinanţării aferente acestei asistenţe, în vederea asigurării unui management financiar eficient al fondurilor provenite din instrumente structurale.
Beneficiarul va prezenta AM POS Mediu documentele prevăzute în Contractul de finanţare, cu respectarea prevederilor privind gestionarea financiară a instrumentelor structurale şi utilizarea acestora pentru obiectivul convergenţă.

Acordarea prefinanţării se va face după efectuarea verificărilor documentaţiei depusă de Beneficiar şi transmiterea acesteia de către AM POS Mediu la Autoritatea de Certificare şi Plată.

Scopul acordării prefinanţării este acela de a asigura resursele financiare necesare începerii derulării contractelor; din aceste sume se pot plăti facturile de avans, conform prevederilor legale.

Modul de solicitare

Sumele aferente prefinanţării vor fi transferate în baza următoarelor documente:

- contractul de finanţare încheiat între Autoritatea de Management şi beneficiar;

- contract de furnizare bunuri/ prestare de servicii/ execuţie de lucrări încheiat între beneficiar şi un operator economic;

- solicitarea scrisă a beneficiarului, conform contractului de finanţare încheiat între Autoritatea de Management şi beneficiar.

După realizarea verificărilor de către AM, ACP va transfera suma aferentă prefinanţării în contul beneficiarului.

Recuperarea prefinanţării
Prefinanţarea acordată din instrumente structurale şi/sau din sume de la bugetul de stat se restituie sursei de finanţare din care a fost acordată, dacă nicio justificare privind achiziţionarea de bunuri ori servicii sau executarea de lucrări nu a fost furnizată de către beneficiar conform prevederilor contractuale.

Suma acordată unui beneficiar sub forma prefinanţării se recuperează procentual din valoarea fiecărei cereri de rambursare întocmite de beneficiari, începând cu prima cerere de rambursare, astfel încât suma aferentă prefinanţării să se recupereze integral înainte de ultima cerere de rambursare.

E. Mecanismul de rambursare al cheltuielilor eligibile

Baza legală: O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă stabileşte cadrul financiar general pentru gestionarea asistenţei financiare nerambursabile alocate României pentru obiectivul convergenţă al politicii de coeziune a Uniunii Europene, precum şi a prefinanţării şi cofinanţării aferente acestei asistenţe, în vederea asigurării unui management financiar eficient al fondurilor provenite din instrumente structurale.
Fondurile Structurale funcţionează pe principiul rambursării cheltuielilor eligibile efectuate de către beneficiar. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

Rambursarea cheltuielilor eligibile se realizează numai după efectuarea plăţilor de Beneficiar către executanţii de lucrări/furnizorii de bunuri/prestatorii de servicii. În scopul rambursării cheltuielilor eligibile, în funcţie de previziunile fluxurilor de numerar lunare, Beneficiarul va întocmi şi transmite la AM/OI POS Mediu cereri de rambursare, însoţite de rapoarte tehnice. Cheltuielile eligibile vor fi rambursate doar dacă Beneficiarul respectă prevederile legislaţiei naţionale şi comunitare, cele din contractul de finanţare, inclusiv Cererea de Finanţare şi îndeplineşte condiţiile privind evidenţa contabilă.

După efectuarea de către OI şi AM a verificărilor administrative, tehnice şi financiare ale Dosarului Cererii de Rambursare (Cerere de Rambursare şi documente suport), AM va autoriza la plată doar cheltuielile eligibile solicitate de către beneficiar.

AM va transmite la ACP suma cheltuielilor eligibile autorizate la plată pentru fiecare Cerere de Rambursare. 

ACP are rolul de a certifica şi efectua plăţile. ACP va transfera în contul Beneficiarului suma aferentă cheltuielilor eligibile.
F. Nereguli

Baza legală: O.G. nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, cu modificările şi completările ulterioare

Hotărârea nr. 1306/2007 pentru aprobarea Normelor Metodologice de aplicare a O.G. nr. 79/2003

În cazul constatării unor nereguli, atât pe parcursul implementării proiectului, cât şi ulterior finalizării acestuia, beneficiarul are obligaţia să restituie debitul constatat, precum şi eventualele majorări de întârziere, dobânzi, costuri bancare etc. 

În cazul nerespectării obligaţiei de restituire a debitului, Autoritatea de Management va sesiza organele competente în vederea declanşării executării.

Recuperarea debitului ca urmare a neregulilor constatate se realizează conform prevederilor O.G. nr. 79/2003, cu modificările şi completările ulterioare.

Modificări ale regulilor şi condiţiilor de finanţare

În situaţia în care pe parcursul sesiunii de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, AM POS Mediu îşi rezervă dreptul de a aduce completări sau modificări ale conţinutului acestuia. 

Modificările sau completările vor fi integrate sub forma unui Corrigendum la Ghidul Solicitantului care va fi publicat pe site-ul propriu al AM POS Mediu şi al Organismelor Intermediare. 

ANEXE 

Anexa 1. Formularul Cererii de finanţare 
(http://ec.europa.eu/regional_policy/sources/docoffic/official/regulation/newregl0713_en.htm)
Anexa 2. Fişa de control a Cererii de finanţare (pentru solicitant)

Anexa 3. Lista cheltuielilor eligibile aferente Axei Prioritare 2

Anexa 4. Declaraţia de Eligibilitate şi Declaraţia de Angajament
ANEXA 2 LISTĂ VERIFICARE DOCUMENTE 
În vederea aprobării proiectului, Solicitantul trebuie să asigure îndeplinirea tuturor criteriilor de natură instituţională, legală şi financiară, conform prevederilor din Ghidul Solicitantului. În acest sens, Solicitantul trebuie să se asigure că a depus cererea de finanţare completă, astfel:
	Cererea de Finanţare
	DA/NU

	Cererea completă de finanţare conformă cu cerinţele de la capitolul II.
	

	Anexele ataşate Cererii de Finanţare:
	

	E.1.1. Studiu de fezabilitate
	

	E.1.2. HCL/HCJ privind aprobarea SF-ului şi a indicatorilor tehnico-economici ai proiectului
	

	E.2.1. Analiza economico-financiară
	

	E.2.2. Hotărârea Consiliului Local/Consiliului Judeţean de aprobare a cofinanţării (minim 2%) şi a cheltuielilor altele decât cele eligibile.
	

	E.3.1. Volumul EIA
	

	E.3.2. Acord de mediu/Avizul Natura 2000

	

	E.4.1. Analiza instituţională
	

	E.4.2. Schema de implementare a proiectului (inclusiv organigrama), fişele de post/CV-urile persoanelor implicate în gestionarea proiectului şi declaraţiile de imparţialitate şi disponibilitate ale membrilor UIP
	

	E.5. Informaţii şi documente justificative privind proprietatea asupra terenurilor necesare pentru implementarea proiectului:

· Hotărâri emise de consiliile locale sau judeţene care să facă dovada că terenurile aparţin domeniului public, se află în posesia autorităţilor locale respective şi sunt puse la dispozitia proiectului.

· Adeverinţă prin care se menţionează faptul că nu au fost depuse cereri de retrocedare, în conformitate cu legislaţia în vigoare, nu există litigii cu privire la stabilirea şi delimitarea proprietăţii, iar terenurile respective nu reprezintă suport pentru desfăşurarea unor activităţi de producţie.
	

	E.6.1. Declaraţie de eligibilitate a solicitantului legalizată
	

	E.6.2. Declaraţie de angajament a solicitantului
	


ANEXA 3  LISTA CHELTUIELILOR ELIGIBILE AFERENTE AXEI PRIORITARE 2, DOMENIUL MAJOR DE INTERVENŢIE 2
Pentru a fi eligibile pentru finanţarea prin  POS “Mediu”, toate cheltuielile trebuie să facă parte din categoriile de cheltuieli menţionate în Ordinul comun al ministrului mediului  şi ministrului Finanţelor Publice pentru aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013, să corespundă obiectivelor POS „Mediu” şi să fie coerente cu obiectivele şi rezultatele operaţiunilor propuse.
ANEXA 4 - . DECLARAŢIE DE ELIGIBILITATE
Subsemnatul <nume, prenume> în calitate de <funcţie / reprezentant legal / împuternicit> al <denumire solicitant>, cunoscând că falsul în declaraţii este pedepsit de legea penală, cu prilejul depunerii Cererii de Finanţare pentru proiectul <denumire proiect>, în cadrul  Programului Operaţional Sectorial de Mediu 2007-2013, declar pe propria răspundere că:

1. proiectul pentru care se solicită finanţare nu beneficiază de finanţare din fonduri publice pentru acelaşi tip de activităţi. În  situaţia în care o astfel de finanţare va fi disponibilă după transmiterea cererii de finanţare sau în timpul implementării proiectului, <denumire solicitant> va informa de urgenţă Autoritatea de Management pentru Programul Operaţional Sectorial de Mediu şi Organismul Intermediar din regiunea <denumire regiune>
2. <denumire solicitant> nu se află în nici una din situaţiile de mai jos:

· este în stare de insolvenţă, conform prevederilor legii nr.273/2006 privind finanţele publice locale, cu modificarile si completarile ulterioare;

· este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;

· nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare;

· nu am suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs);

· nu am fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;

3. terenurile pe care se face investiţia îndeplinesc cumulativ următoarele condiţii la data depunerii cererii de finanţare:

· sunt libere de orice sarcini

· nu fac obiectul unor litigii în curs de soluţionare la instanţele judecătoreşti cu privire la situaţia juridică

· nu fac obiectul revendicărilor potrivit unor legi speciale în materie sau dreptului comun

4. proiectul pentru care se solicită finanţare respectă şi va continua să respecte prevederile naţionale şi comunitare în următoarele domenii: promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; ajutorul de stat precum şi orice alte prevederi legale aplicabile instrumentelor structurale;

5. proiectul respectă şi va continua să respecte prevederile legislaţiei naţionale referitoare la eligibilitatea cheltuielilor.
Declar că sunt pe deplin autorizat să semnez această declaraţie în numele <denumire solicitant>.

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.

Ştampila:

Semnătura:

Data:

DECLARAŢIE DE ANGAJAMENT

Subsemnatul <nume, prenume> în calitate de <funcţie / reprezentant legal / împuternicit> al <denumire solicitant>, solicitant de finanţare pentru realizarea proiectului <denumire proiect>, pentru care am depus prezenta Cerere de Finanţare, cunoscând că falsul în declaraţii este pedepsit de legea penală, declar următoarele:

1. <denumire solicitant> va asigura valoarea aferentă cofinanţării şi a costurilor neeligibile aferente proiectului, in valoare de ……....…RON,  reprezentând .........  % din valoarea totală a proiectului;

2. <denumire solicitant> va menţine proprietatea infrastructurii construite/ modernizate/ reabilitate şi natura activităţii pentru care s-a acordat finanţare, pe o perioadă de cel puţin 5 ani după finalizare / dare în exploatare şi va asigura exploatarea şi întreţinerea în această perioadă;

3. sunt conştient că <denumire solicitant> este singurul responsabil din punct de vedere legal şi financiar faţă de Autoritatea de Management pentru Programul Operaţional Sectorial de Mediu pentru implementarea proiectului;

Declar că sunt pe deplin autorizat să semnez această declaraţie în numele <denumire solicitant>.

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.

Ştampila:

Semnătura:

Data:







ACP





Tratat





ACIS/CNSR





AUTORITATEA DE AUDIT





COMITETUL


 DE MONITORIZARE POS MEDIU





ANRMAP/UCVAP





AUTORITATEA


DE


MANAGEMENT


POS MEDIU


MM








8 ORGANISME


INTERMEDIARE





Guvernul României





CE





BENEFICIARI





Protocol





    Statut





Protocol





Acord





Acord





Contract de Finanţare








12 Potrivit datelor furnizate de MAPDR.


� Notă explicativă:


Sursa se referă la activităţile anterioare sau curente desfăşurate pe sit, inclusiv deversări accidentale cunoscute. Activităţile poluante (de exemplu fabricile/combinatele chimice) şi deversările de substanţe contaminante primesc scoruri ridicate (Ss, Sg, Sa, Ssw) în funcţie de factorul de mediu cunoscut a fi afectat de către acestea. 


Mobilitatea se referă la geologia sitului; permebilitatea solului şi adâncimea la care se găseşte apa subterană sunt principalii factori ce influenţează viteza de răspândire a potenţialilor contaminanţi. De exemplu, straturile de nisip sunt foarte permeabile, în timp de argilele sunt impermeabile (deci contaminanţii nu pot migra prin argile). Adâncimea la care se găseşte apa subterană este un factor important, deoarece apa subterană circulă prin subsol transportând contaminaţii, putând duce la extinderea poluării subsolului, a apelor de suprafaţă din apropiere sau chiar a solului de suprafaţă şi/sau a aerului (în cazul contaminanţilor volatili de exemplu).


Receptorii sunt reprezentaţi de populaţia (umană) şi de alte forme de viaţă (ecosistem). De exemplu, riscuri ridicate există pentru rezidenţii din imediata vecinătate a sitului şi pentru zonele protejate (biodiversitate) din apropiere în cazul în care acestea sunt expuse unui anumit factor de mediu contaminat. Factorii cu importanţă majoră în stabilirea scorurilor parţiale pentru riscul asupra receptorilor sunt folosinţa terenului şi distanţa până la respectivii receptori. 





�	 Autorizarea fiecărui tip de studiu se va conforma legislaţiei în vigoare.

